— 21 — 



chastel de Roicheflbrt , que es choses dessus dictes lui plaise 

 consentir , lequel consentement et bon plaisir nous avons 

 réservé et réservons par ces mesmes, en affermans par nos 

 sairemens que ce nous n'avons fait ou consentiz par dons ou 

 promesses ne proffit que en haiens ehuz desdiz habitans ne 

 pansiens à bavoir, mais que purement pour les causes dessus 

 dictes, la augmentation, emendement et enfortissement dudit 

 Oisellart et du fied de nostredit très redoubté et souverain 

 seigneur ; et en oultre havons requis à discrètes personnes 

 messire Jehan d'Abbans, de Besançon, prestre, et à Jehan de 

 Courcelles, demourant à Besançon, notaires publiques des 

 auctoritez apostoliques et imperialx et jurez de la court de 

 Besançon , que des choses dessus dictes facent publique ins- 

 trument, ung ou plusieurs et tant comme mestier sera, d'une 

 mesme substance et teneur, et tant à nostre proffit comme 

 desdiz habitans, es mains desquelx nous l'avons louhé et 

 passez toutes et singulaires les choses dessus dictes par la 

 forme et manière que dessus sont escriptes et devisées. 



En tesmonaige de veritey, je ledit Jehan, seigneur d'Ois- 

 sellart, ay mis mon grant scel pendant en ces présentes lectres, 

 données et oultroiées l'an, le jour, l'eure, le lieu, l'indicion, 

 le pontifiement que dessus : présens enqui discrètes personnes 

 messire Jehan de Villar-la-Combe , prestre, curé d'Oissellart ; 

 Jehan de Pymont, Pierre son frère, escuiers; Jehan de Villar- 

 la-Combe, clerc; et Guillemet de Beaulmay-en-Cambrési, 

 de mourant à Fresne-le-Chastel , et pluseurs autres tesmoins à 

 ce appeliez espécialment et requis. 



Et je Jehan d'Abbans, de Besançon, prebstre, des auctoritez 

 apostolique et impérial notaire publique et jurez de la court 

 da Besançon , à toutes et singulaires les choses cy dessus 

 dictes et devisées , quant elles sont estées dictes , agitées , spé- 

 cifiées, faictes, louhées, passées et promises, avec les tesmoins 

 dessus nommez et le notaire publique cy dessoubs subscript , 

 je suis estez présent, et ycelles choses j'ay veu, oiz et entendu, 

 icelles receu en note, de laquelle j'ay cest présent publique 



